projecte-aina/catalan_government_crawling huggingface dataset:
La iniciativa "una dieta sana per a una vida sana" llança la convocatòria METADIS: "Impacte de la dieta, components alimentaris i proecessament d'aliments en la regulació del pes corporal i les malaties relacionades amb l'obesitat".
El consum d'aliments d'alta densitat energètica combinats amb un estil de vida sedentari són de les principals causes de sobrepès, obesitat i alteracions metabòliques incrementant el risc de malalties cròniques com la diabetis i malalties cardiovasculars.
La següent convocatòria és per donar suport a projectes de recerca col·laboradors que adrecin recerca important sobre els efectes del menjar, el seu processament i les dietes en relació amb el sobrepès i malalties metabòliques relacionades.
Les propostes haurien d'estar relacionades amb els següents temes:
La perspectiva a llarg termini és la de prevenir o ajornar el conjunt de malalties metabòliques a través d'una millor comprensió sobre la relació entre els aliments, la dieta i les malalties metabòliques.
Identificant els factors d'alimentació que tenen influència sobre la salut s'espera que contribueixin en l'acompliment d'aquest objectiu.
El consorcis que presentin projectes han de estar composats per almenys tres socis i un màxim de sis amb un mínim de tres nacionalitats diferents.
La següent convocatòria busca finançar projectes de recerca que validin models computacionals predictius a través de dades biomèdiques per expandir el coneixement sobre malalties humanes i el seu tractament.
Aquestes tecnologies permeten elaborar models computacionals rellevants per identificar risc, evolució i tractament de les malalties.
Els projectes que es presentin hauran de seguir les següents línies:
Com a prerequisit per rebre finançament els projectes han de complir una sèrie de criteris:
ERACoSysMed és una ERA-NET del programa Horizon 2020 que té com objectiu millorar la implementació de sistemes mèdics tant en la investigació clínica i la pràctica mèdica a tota Europa.
Es tracta d'un premi anual concedit a la ciutat europea que millor permet demostrar la seva capacitat d'aprofitar la innovació per millorar la vida dels seus ciutadans.
En particular, ciutats que contribueixin als ecosistemes d'innovació oberts i dinàmics, que involucrin els ciutadans en la governança i la presa de decisions, i que utilitzin la innovació per millorar la resiliència i la sostenibilitat de les seves ciutats.
Es jutjarà la implementació de solucions innovadores als reptes de la societat de cadascuna de les ciutats.
Aquestes solucions es poden completar o continuar, però han d'haver estat implementades l'any anterior a l'obertura del concurs o al mateix any del concurs.
Les ciutats hauran de mostrar com van crear les condicions per a la innovació mitjançant:
Les sol·licituds són avaluades per un grup d'experts independents d'arreu d'Europa.
Es guardonarà 1 milió d'euros a la ciutat anomenada European Innovation Capital de l'any, i 100.000 euros a cada una de les cinc ciutats subcampiones.
El concurs, que s'emmarca dintre del programa Horizon 2020, també premiarà diverses ciutats finalistes especialment reconegudes pels seus esforços en la promoció de la innovació.
ECCAIRS és una xarxa cooperativa entre les Autoritats d'Aviació Civil i les Autoritats d'Investigació de la Seguretat i recau sota el la Direcció General per la Mobilitat i el Transport.
L'objectiu del contracte és el desenvolupament, desplegament i manteniment d'un sistema de notificació d'accidents que substitueixi el sistema ECCAIRS fins ara vigent.
Aquest contracte està finançat el Mecanisme Connectar Europa que proporciona ajuda financera de la Unió a les Xarxes Transeuropees a fi de donar suport a projectes d'interès comú en el sectors de les infraestructures de transport, telecomunicacions i energia.
Feu una foto que mostri la mobilitat sostenible al vostre municipi i si guanyeu i la podreu veure publicada a les guies EU SUMP.
Preferentment, les imatges han de mostrar escenes de diferents modes de transport, barrejats en entorns urbans.
Com més ecològic, segur i sostenible, millor.
La foto s'ha de fer en algun estat membre de la UE o país associat de l'Horizon 2020.
El guanyador serà notificat per mail.
Per participar cal ser major de 18 anys i tenir els drets de la foto.
La Setmana Europea de Regions i Ciutats, coorganitzada per la Comissió Europea (DG REGIO) i el Comitè Europeu de les Regions, atreu més de 6.000 participants, ponents i periodistes cada any per reunir més de cent tallers, exposicions, debats i sessions de networking diferents.
Aquest any, les principals activitats tenen lloc a Brussel·les del 7 al 10 d'octubre, i els esdeveniments locals tenen lloc a Europa durant tot l'any.
Amb aquesta convocatòria, podeu organitzar una sessió de treball com a part d'una associació regional per intercanviar experiències, mostrar les vostres bones pràctiques o facilitar la cooperació i la creació de xarxes amb diferents regions i ciutats.
També podeu participar en altres activitats organitzades per diferents socis associats.
Enguany, els socis estan convidats a proposar sessions de treball vinculades a:
Els tres primers temes es prioritzaran en el procés de selecció.
Aquesta licitació es convoca amb la finalitat de que es proporcioni un anàlisi en profunditat del sector de la calefacció i refrigeració urbanes a Europa, els seus marcs normatius i condicions de mercat.
L'estudi examinarà les condicions normatives i els requisits tècnics de l'accés de tercers, la formació de preus i el subministrament d'energia als edificis per part dels districtes.
Proporcionarà estudis de casos i anàlisi sobre les condicions i ús de l'energia renovable.
Alguns dels objectius de l'estudi són:
Aquest estudi està finançat per el Programa de treball 2018-2020 d'Horizon 2020.
L'objectiu d'aquesta licitació és fer un seguiment de la innovació de l'energia neta dels països membres de la UE i refermar la dimensió d'Unió Energètica.
El resultat d'aquesta activitat ha de ser un conjunt d'indicadors, que posteriorment s'agrupin en un nou índex relacionat amb la innovació en el sector de l'energia neta, que hauria de contribuir a identificar tendències relacionades amb la tecnologia rellevants per al pilar de Recerca, Innovació i Competitivitat (RIC) de la Unió Europea.
En les últimes dues dècades, la UE ha estat líder mundial en el desenvolupament i el desplegament d'energies netes, a través d'una política d'innovació eficaç.
Un requisit previ per a l'efectivitat i, sobretot, l'eficiència de les polítiques d'innovació en energia neta és tenir informació precisa i actualitzada sobre aquells aspectes o elements dels sistemes d'innovació que es puguin utilitzar com a base d'actuació de les polítiques nacionals o regionals.
Per tant, tenir les dades més recents per desenvolupar mètriques adequades que facin un seguiment del progrés en la innovació de l'energia neta augmenten considerablement l'impacte de les polítiques a nivell nacional i regional.
A més, el seguiment del progrés en la innovació d'energia neta a través d'indicadors és clau per demostrar que s'estan realitzant polítiques en termes de desenvolupament tecnològic.
Els indicadors, que aquesta proposta persegueix, ajudaran els responsables polítics a analitzar i comparar el rendiment a nivell mundial, així com als membres de les organitzacions internacionals de l'energia, i seran eines molt útils per determinar prioritats polítiques.
Aquest estudi es finança amb el programa de treball Horizon 2020, segons la política d' Energia segura, neta i eficient.
L'objecte del contracte és proporcionar informació científica (meta-estudis sobre investigacions i projectes rellevants) i suport tècnic (interfícies d'intercanvi de documents en línia, organització de tallers d'experts i conferències d'interessats) per establir una plataforma d'interès i desenvolupar un full de ruta sobre la descarbonització de la calefacció i la refrigeració a Europa.
Els objectius del contracte són:
La calefacció i la refrigeració representen el 50% del consum energètic final i primari de la UE.
El 75% de la calefacció es basa en combustibles fòssils, amb un consum majoritàriament ineficient especialment en edificis, i només el 19% de la calefacció es proporciona a partir d'energies renovables.
La producció i el consum es descentralitza tenint lloc en milions d'edificis, instal·lacions comercials i plantes industrials, en comparació amb les xarxes d'electricitat o de gas, ja que no cobreixen geografies més grans que el territori d'una ciutat.
Per aquests motius, la licitació busca compartir i organitzar la base de coneixements per explorar solucions i accions de descarbonització, necessàries en aquest sector gran, divers, local i fragmentat, amb l'objectiu de facilitar la forja d'un full de ruta i solucions viables per descarbonitzar el sector de calefacció i refrigeració.
Aquesta licitació s'emmarca en el programa de recerca Horizon 2020.
L'IDAE, òrgan adscrit al Ministerio de la Transición Ecológica ha publicat les bases reguladores del Programa d'Incentius a la Mobilitat Eficient i Sostenible (MOVES).
L'objectiu dels ajuts suport a la mobilitat basada en criteris d'eficiència energètica, sostenibilitat i impuls de l'ús d'energies alternatives, inclosa la disposició de les infraestructures de recàrrega de vehicles elèctrics adequades.
El programa d'ajuts, coordinat per l'IDAE, serà gestionat per les comunitats autònomes.
En el cas que Catalunya demanés gestionar els ajuts els podran sol·licitar:
El pressupost assignat haurà de dedicar entre un 20% i un 50% per a l'adquisició de vehicles alternatius; entre un 30% i un 60% per a implantació d'infraestructures de recàrrega, establint-se que un mínim del 50% sigui per a punts de recàrrega ràpida o ultraràpida.
Una forquilla entre el 5% i el 20% s'ha de destinar a la implantació de sistemes de préstecs de bicicletes elèctriques i fins a un 10% a la implantació de mesures contingudes en plans de transport als centres de treball.
Addicionalment a aquest programa, s'habilitarà amb posterioritat una línia de 15 milions d'euros destinada a donar suport a projectes singulars de mobilitat sostenible que treballi sobre ciutats patrimoni de la Humanitat, municipis amb alt índex de contaminació o ubicats en illes, o projectes d'innovació en electromobilitat.
Aquest suport addicional prové d'una partida finalista de 10 milions assignada per a tal fi a l'IDAE en els pressupostos de 2017, i que no va ser executada en el seu moment, i una segona partida de 5 milions prevista en els pressupostos de l'any passat.
Els ajuts d'aquesta convocatòria estan cofinançats pel programa FEDER dins del Programa Operatiu Plurirregional d'Espanya 2014-2020 (POPE).
Pressupost: 45.000.000,00€ | Data límit: 31/12/2019 o fins a l'esgotament dels fons
La present convocatòria busca reforçar les capacitats dels sindicats per enfrontar-se, a nivell de la UE/transnacional, als desafiaments relacionats amb els canvis en l'ocupació, en el mercat laboral i en el diàleg social com ara:
Les actuacions subvencionables són les activitats de formació i informatives tals com les conferències, seminaris, taules rodones, estudis, enquestes, cursos de formació, desenvolupament d'eines de formació i intercanvis de bones pràctiques.
Els ajuts estaran cofinançats amb el programa Ocupació i Innovació Social (EaSI), s'estima que els projectes que es presentin per rebre finançament tinguin un pressupost d'entre els 150.000 euros i 500.000 euros i tindran un cofinançament màxim del 90%.
Ja sigui una organització juvenil, un municipi, una escola o un grup de joves, qualsevol pot organitzar un esdeveniment i participar a la Setmana de la Joventut 2019.
Només cal pensar en un projecte sota el tema "Democràcia i jo" i un format per l'esdeveniment, ja sigui mitjançant un debat, un taller, una presentació, un flash mob o una marató... totes les propostes són benvingudes.
L'esdeveniment tindrà lloc entre el 29 d'abril i el 5 de maig en un dels països Erasmus+.
Si és necessari, es podrà obtenir ajuda d'un coordinador de la Setmana de la Joventut al país.
Després d'enviar la sol·licitud, es recomana promocionar el projecte a les xarxes socials amb i.
A partir de març apareixeran al web totes les activitats i llistat d'esdeveniments propers.
Si voleu unir-vos als esdeveniments que es duen a terme a Brussel·les al Parlament Europeu, també es podrà sol·licitar mitjançant un formulari d'inscripció que apareixerà properament.
Arrel de la decisió dels estats membres el 2018 de reduir el consum energètic en un 32.5% de cara al 2030, és necessari realitzar grans inversions especialment en edificis residencials, que representen el 40% de la demanda energètica de la Unió Europea.
L'acceleració de la renovació de l'habitatge en matèria d'eficiència energètica és per tant prioritat europea fonamental.
L'Assistència Energètica Local Europea (ELENA en anglès) es beneficiarà d'un increment en 97 milions per part de la Comissió Europea.
Es donarà suport als serveis de desenvolupament de projectes a per a inversions d'eficiència energètica en habitatges de propietat privada i pública.
El Banc Europeu d'Inversions, que implementa ELENA, proporcionarà assistència i experiència.
Els nous fons dedicats a ELENA van en la línia amb els objectius del Smart Finance for Smart Buildings, una iniciativa per fer inversions en projectes d'eficiència energètica en edificis residencials més atractius per als inversors privats.
Es fa efectiu el pagament dels ajuts directes associats agrícoles a l'arròs, fruits de closca i garrofes, llegums de qualitat, cultius proteics i tomàquet per a la indústria, per un import total de 4.222.472 euros a 12.760 beneficiaris.
Així mateix, s'abona també el pagament dels ajuts directes associats ramaders a vaques alletants, boví de llet, oví, cabrum, drets especials 2014 boví de llet i drets especials per un import de 15.443.223 euros a 2.968 beneficiaris.
Aquests ajuts formen part del primer pilar de la PAC (Política Agrícola Comuna) i estan finançats pel Fons Europeu Agrícola de Garantia (FEAGA), fons destinats a atendre sectors específics amb risc de disminució o abandonament de la producció.
El Servei d'Ocupació de Catalunya, organisme autònom adscrit al Departament de Treball, Afers Socials i Famílies, ha publicat els resultats de ajuts al desplaçament de les persones joves inscrites a la Garantia Juvenil que participen en el Programa de Noves Oportunitats per a l'any 2018.
En total, s'ha distribuït una quantitat total de 376.282,50 euros.
La llista d'entitats que han rebut els ajuts al desplaçament són:
El SOC gestiona una línia d'ajuts a les entitats beneficiàries en els programes de Noves Oportunitats, que han finançat mitjançant fons propis, les despeses de mobilitat dels joves vinculats a aquestes actuacions, sempre que així ho hagin previst les respectives convocatòries o clàusules contractuals.
Els destinataris del programa Noves Oportunitats són els joves d'entre 16 i 24 anys que no compten amb cap titulació i se'ls ofereix:
Més de 2.400 pimes catalanes han rebut assessorament per part d'ACCIÓ per internacionalitzar-se i innovar i ser més competitives, aquesta actuació és possible gràcies a formar part de l' Enterprise Europe Network (EEN).
ACCIÓ lidera la xarxa en consorci amb la Cambra de Barcelona i el Consell General de Cambres de Catalunya.
Durant el 2017-2018, la xarxa EEN va organitzar nou missions empresarials a països com el Regne Unit, Alemanya o Xile enfocades a la cerca de noves oportunitats de negoci i cooperació tecnològica, a banda de tres missions inverses que van acompanyar delegacions empresarials provinents de Perú, Xile, i Itàlia a Catalunya.
També durant aquest període s'han organitzat 78 Brokerage Events: entrevistes bilaterals de 20 minuts entre empreses, grans corporacions i centres tecnològics per explorar possibles col·laboracions.
En total s'han celebrat més de 4.700 reunions bilaterals en què han participat un miler d'empreses catalanes, organitzades en el marc de fires i congressos internacionals com el Mobile World Congress, l'Smart City Expo World Congress o IOT Solutions World Congress.
Paral·lelament també s'han celebrat 165 actes de formació i sensibilització en què han participat prop de 5.000 empresaris.
Les empreses catalanes han tancat més de 100 acords amb socis internacionals de països com Alemanya, França, Regne Unit o Xile.
Per sectors, els principals àmbits en què es desenvolupen aquestes col·laboracions són les TIC, la salut i biotecnologia, la indústria 4.0 i la construcció.
De fet, un 82% de les empreses espera millorar la seva posició al mercat gràcies al suport de la xarxa, un 58% creu que incrementarà la seva facturació i un 26%, els llocs de treball.
Precisament al 2018 la xarxa ha celebrat el seu desè aniversari.
La xarxa acaba de posar en funcionament el pla operatiu per aquest 2019, que comptarà amb més d'un milió d'euros de pressupost i preveu incorporar assessorament especialitzat en matèries com la indústria 4.0 o l'economia circular.
L'Enterprise Europe Network (EEN) és una iniciativa finançada pel programa COSME i té com objectiu impulsar les pimes i assessorar-les en termes d'innovació, internacionalització, accés a finançament per a projectes d'àmbit europeu o cerca de socis internacionals, entre d'altres.
El Departament d'Agricultura va presidir la tercera reunió Grup de Treball de Joves, que s'emmarca dins del Comitè de Seguiment del Programa de Desenvolupament Rural (PDR) de Catalunya 2014-2020, amb l'objectiu d'examinar i debatre en profunditat determinats aspectes de l'estratègia i execució del PDR en aquesta matèria.
El PDR.cat2020 té com a primer repte estratègic establir polítiques especifiques per als joves del món rural, que fomentin el seu arrelament i desenvolupament econòmic i social.
L'objectiu del Grup de Treball és reforçar les polítiques que s'hi impulsen en matèria de joves i optimitzar les actuacions i respostes als reptes presents i futurs.
Les tres actuacions que el Departament durà a terme per a reforçar la instal·lació de joves agricultors són:
A banda de representants del DARP, aquest Grup de Treball de Joves també està integrat pels membres del Comitè de Seguiment que ho han sol·licitat i que són: el nou Col·legi d'Enginyers Tècnics Agrícoles i Forestals de Catalunya (CETAFC), l'Associació d'Iniciatives Rurals de Catalunya (ARCA) –xarxa que aplega els 11 Grups d'Acció Local (GAL) de Catalunya-, el Consorci GAL Alt Urgell-Cerdanya, les organitzacions agràries UP i JARC, la Federació de Cooperatives Agràries de Catalunya (FCAC), i l'Agència Catalana de Joventut.
El Programa de Desenvolupament Rural de Catalunya fomenta l'accés de persones joves al sector agrari amb una mesura específica gràcies a l'ajut de primera instal·lació de joves agricultors i agricultores.
L'estudi d'aquesta mesura en el període 2007-13 ha permès radiografiar la realitat de la joventut pagesa catalana per conèixer millor el perfil de les persones joves que s'hi incorporen, així com aquelles que dirigeixen.
La recerca també ha identificat els reptes principals als quals s'afronta el relleu generacional.
Els resultats posen de manifest un canvi en els models d'incorporació al sector, en què apareixen dinàmiques noves, entre les quals destaquen una presència rellevant de la pagesia nouvinguda i l'increment de nous models de producció i consum, cada vegada més orientats als circuits curts de comercialització.
La recerca s'ha realitzat gràcies al programa de cooperació Odisseu, per al retorn i la inserció laboral de joves al món rural, que té per objectiu acompanyar i fer seguiment als i a les joves interessats/des a conèixer millor les oportunitats que hi ha als entorns rurals per desenvolupar-hi un projecte professional, ja siguin originaris d'aquestes zones rurals o d'altres.
L'acostament metodològic s'ha basat en l'anàlisi de la mesura 112 de primera instal·lació de joves agricultors i agricultores del Programa de Desenvolupament Rural 2007-13.
Un dels resultats més rellevants de l'estudi és la constatació de la diversitat de perfils de persones joves que s'instal·len per primera vegada al sector agrari.
Un altre dels resultats és que el relleu majoritari continua sent el familiar, amb un interessant matís, i és que el perfil majoritari és el de la pagesia tradicional mòbil.
Persones joves que s'han mogut per estudiar o bé per treballar, i que han decidit tornar al seu lloc d'origen per incorporar-se a l'activitat agrària.
El perfil de la pagesia nouvinguda urbana és el que més s'identifica amb un canvi de model, tant per la presència més elevada de dones, pel percentatge d'estudis universitaris que tenen i pels models de circuit curt i certificació ecològica.
Cal esperar quina serà l'orientació de la nova PAC post-2020 (EC, 2018), en què els i les joves, tant tradicionals com nouvinguts, s'han situat en l'eix axial de la proposta teòrica.
La política comuna de la Unió Europea també es pregunta què pot fer per fomentar el relleu generacional.
El Consell Executiu ha donat llum verda a l'Estratègia 5G de Catalunya, coincidint amb la celebració de la 14a edició del Mobile World Congress (MWC).
Amb aquesta estratègia, el Govern vol que Catalunya esdevingui la capital del 5G.
L'Executiu considera que el país disposa de capacitats per esdevenir un pol d'atracció per al desplegament tecnològic, de serveis i d'una nova indústria associats al desenvolupament de la xarxa 5G.
L'estratègia 5G es basteix sobre cinc eixos d'actuació:
La Unió Europea està configurant quins han de ser els corredors 5G europeus.
Catalunya i Occitània han treballat una aliança per preparar la candidatura del corredor 5G del Mediterrani com uns dels projectes prioritaris i finançats per la Unió Europea.
Una nova indústria 5G basada en la innovació digital
Catalunya disposa actualment d'entitats de recerca i innovació de referència a nivell internacional pel que fa a 5G.
De fet, aquests centres participen ja en 22 dels 37 projectes de recerca 5G finançats per la Comissió Europea.
L'estratègia permetrà impulsar aliances entre aquests centres de recerca i innovació i la promoció de laboratoris de creació en entorns reals, en projectes clau com ara el vehicle connectat, l'ús aplicat de la tecnologia dron o les solucions urbanes intel·ligents (smartcities).
L'Administració pública també vol implantar la tecnologia 5G i s'hi desenvoluparan casos d'usos innovadors en àmbits com ara la salut, les emergències, la mobilitat, la logística o els mitjans de comunicació, entre molts altres.
El Govern va promoure un acord amb altres administracions, centres de recerca i agents tecnològics per posar en marxa la iniciativa '5G Barcelona', un projecte publicoprivat que anirà incorporant noves empreses i entitats per tal de crear zones de prova d'accés al 5G.
Aquesta licitació és per donar suport a la DG CONNECT en la preparació i execució d'avaluacions, controls d'adequació i avaluacions d'impacte de programes, actes legislatius e iniciatives polítiques en el camp de la política digital, incloent-hi anàlisi i recopilació de dades.
El contracte es divideix en dos lots:
Lot 1: Suport a la preparació i implementació d'avaluacions d'impacte, avaluacions i controls d'adequació en l'àrea de la política digital
Lot 2: Exploració, documentació i anàlisi de problemes de política digital